मैं 36 वर्षीय विवाहित, 2 बच्चों का पिता हूं. ससुराल में केवल सास हैं जो बीमार रहती हैं. मेरी पत्नी उन की इकलौती संतान है. सास की बीमारी के कारण मैं और मेरे घर वाले पत्नी को हर 10-15 दिन में मायके भेज देते थे. पत्नी अब बच्चों व घरपरिवार की जिम्मेदारी नहीं समझती. सास भी बेटी को समझाने के बजाय बारबार अपने पास बुलाती रहती हैं. एक बार तो पत्नी ने हद ही कर दी, 1 वर्षीय बेटी को मेरे पास छोड़ कर मां के पास चली गई और वहां से उन्हें उन की बहन के घर ले गई. मुझे इस बारे में कुछ नहीं बताया. जब मैं ने फोन किया तो फोन काट दिया. मुझे कहीं से असलियत पता चली तो मैं उन के घर गया. सास की तबीयत खराब थी. मैं ने इलाज करवाया व पत्नी को समझाबुझा कर घर ले आया. लेकिन पत्नी के रवैये में कोई बदलाव नहीं आया. सास भी बारबार फोन कर के बेटी को सिखाती रहती हैं कि घर का काम मत करना आदि. पत्नी गैरजिम्मेदार होती जा रही है. जिंदगी बहुत तनावपूर्ण हो गई है. आप ही राह सुझाइए.